Sērmūkši
Sērmūkši (vanasti ka Sērmūkšu muiža) on küla (vidējciems) Lätis Cēsise piirkonnas Skujene vallas. Sērmūkši asub valla põhjaosas merepinnast 223 meetri kõrgusel. Küla jääb valla keskusest Skujenest 5 ja Riiast 107 kilomeetri kaugusele. Seal asub Sērmūkši bussipeatus. Küla on kujunenud endise Sērmūkši mõisa keskuse juurde. Aastail 2009–2021 kuulus küla Amata piirkonda. Külas kasvavad Sērmūkši tammed on võetud looduskaitse alla. Aastal 2016 oli külas 97 elanikku, aastal 2019 oli elanikke aga 114.